เหมาะสำหรับผู้เข้าพักเป็นหมู่คณะ หรือเข้าพักเป็นครอบครัว มีห้องนอนแยก 3 ห้อง แต่ต้องเข้าเช็คอินที่พักด้วยตัวเอง โดยหลังจากจองและยืนยันแล้ว ทางเจ้าของจะให้ข้อมูลที่พักและรหัสสำหรับใช้ปลดล็อคกุญแจเพื่อเอาคีย์การ์ดสำหรับเข้าห้อง
ทำเลที่ตั้งดีมากห่างจากรถไฟใต้ดินเดินไม่กี่นาที รอบๆมีแฟมมิลี่มาท อาหารการกินดี ย่านอิเคะบุคุโระมีห้างใหญ่สามารถเดินไปเที่ยวได้ ใกล้ๆที่พักมีร้าน TAITO GAMING สำหรับคีบตุ๊กตามีสาขาทั่วโตเกียว (ชอบมาก) ข้อควรระวัง ตอนดึกๆจะมีคนมายืนอยู่ปากซอยแถวๆนั้น น่าจะเป็นโฮส หากกลับดึกๆควรมีเพื่อนๆมาด้วยกัน
สรุปเป็นหนึ่งในตัวเลือกที่ดีสำหรับคนที่มองหาที่พักใกล้รถไฟฟ้าทั้ง Subway และ JR แต่เนื่องจากต้องเช็คอินด้วยตัวเองหากไม่สามารถเข้าที่พักได้อาจจะต้องวุ่นวายติดต่อเบอร์ฉุกเฉินซึ่งติดต่อได้ไม่เกิน 4 ทุ่ม
ปล.เตียงนุ่มมากและผ้าห่มอุ่นมาก